พระราชบัญญัติโอนอำนาจหน้าที่และกิจการบริหารของกรมการเมือง กับอำนาจหน้าที่และกิจการบริหารบางส่วนของกรมเศรษฐกิจและของกรมสารนิเทศ กระทรวงการต่างประเทศ ไปเป็นของกรมยุโรป กรมอเมริกาและแปซิฟิกใต้ กรมเอเชียตะวันออก หรือกรมเอเชียใต้ ตะวันออกกลางและแอฟริกา กระทรวงการต่างประเทศ พ.ศ. 2534พระราชบัญญัติ โอนอำนาจหน้าที่และกิจการบริหารของกรมการเมือง กับอำนาจหน้าที่และกิจการบริหารบางส่วนของกรมเศรษฐกิจ และของกรมสารนิเทศ กระทรวงการต่างประเทศ ไปเป็นของกรมยุโรป กรมอเมริกาและแปซิฟิกใต้ กรมเอเชียตะวันออก หรือกรมเอเชียใต้ ตะวันออกกลางและแอฟริกา กระทรวงการต่างประเทศ พ.ศ. ๒๕๓๔ภูมิพลอดุลยเดช ป.ร. ให้ไว้ ณ วันที่ ๒๙ ธันวาคม พ.ศ. ๒๕๓๔ เป็นปีที่ ๔๖ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนอำนาจหน้าที่ กิจการ ทรัพย์สิน หนี้ ข้าราชการ ลูกจ้างและเงินงบประมาณของกรมการเมือง กับอำนาจหน้าที่ กิจการ ทรัพย์สิน หนี้ ข้าราชการ ลูกจ้างและเงินงบประมาณบางส่วนของกรมเศรษฐกิจและของกรมสารนิเทศกระทรวงการต่างประเทศ ไปเป็นของกรมยุโรป กรมอเมริกาและแปซิฟิกใต้ กรมเอเชียตะวันออก หรือกรมเอเชียใต้ ตะวันออกกลางและแอฟริกา กระทรวงการต่างประเทศ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติ ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติโอนอำนาจหน้าที่และกิจการบริหารของกรมการเมือง กับอำนาจหน้าที่และกิจการบริหารบางส่วนของกรมเศรษฐกิจและของกรมสารนิเทศ กระทรวงการต่างประเทศ ไปเป็นของกรมยุโรป กรมอเมริกาและแปซิฟิกใต้ กรมเอเชียตะวันออก หรือกรมเอเชียใต้ ตะวันออกกลางและแอฟริกามาตรา 1 กระทรวงการต่างประเทศ พ.ศ. ๒๕๓๔"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้โอนบรรดาอำนาจหน้าที่เกี่ยวกับราชการของส่วนราชการ ในกระทรวงการต่างประเทศ และบรรดาอำนาจหน้าที่ของเจ้าหน้าที่ของส่วนราชการ ในกระทรวงการต่างประเทศ ดังต่อไปนี้ (๑) กรมการเมือง (๒) กรมเศรษฐกิจ เฉพาะในส่วนที่เกี่ยวกับฝ่ายความสัมพันธ์ทางเศรษฐกิจทวิภาคี ในกองส่งเสริมเศรษฐสัมพันธ์และความร่วมมือมาตรา 3 (๓) กรมสารนิเทศ เฉพาะในส่วนที่เกี่ยวกับงานทวิภาคีด้านวัฒนธรรม ในส่วนที่เกี่ยวกับการกำหนดนโยบาย และงานคณะกรรมการร่วมทวิภาคีระหว่างไทยกับต่างประเทศ ในกองเผยแพร่ ไปเป็นของกรมยุโรป กรมอเมริกาและแปซิฟิกใต้ กรมเอเชียตะวันออกหรือกรมเอเชียใต้ ตะวันออกกลางและแอฟริกา หรือของเจ้าหน้าที่กรมยุโรปมาตรา 3 กรมอเมริกาและแปซิฟิกใต้ กรมเอเชียตะวันออก หรือกรมเอเชียใต้ ตะวันออกกลางและแอฟริกา แล้วแต่กรณี ทั้งนี้ ตามที่รัฐมนตรีว่าการกระทรวงการต่างประเทศจะได้กำหนดมาตรา 4 มาตรา ๔ ให้โอนบรรดากิจการ ทรัพย์สิน หนี้ ข้าราชการ ลูกจ้างและเงินงบประมาณของส่วนราชการในกระทรวงการต่างประเทศ ดังต่อไปนี้ (๑) กรมการเมือง (๒) กรมเศรษฐกิจ เฉพาะในส่วนที่เกี่ยวกับฝ่ายความสัมพันธ์ทางเศรษฐกิจทวิภาคี ในกองส่งเสริมเศรษฐสัมพันธ์และความร่วมมือ (๓) กรมสารนิเทศมาตรา 4 เฉพาะในส่วนที่เกี่ยวกับงานทวิภาคีด้านวัฒนธรรม ในส่วนที่เกี่ยวกับการกำหนดนโยบาย และงานคณะกรรมการร่วมทวิภาคีระหว่างไทยกับต่างประเทศ ในกองเผยแพร่ ไปเป็นของกรมยุโรป กรมอเมริกาและแปซิฟิกใต้ กรมเอเชียตะวันออก หรือกรมเอเชียใต้ ตะวันออกกลางและแอฟริกา ทั้งนี้มาตรา 4 ตามที่รัฐมนตรีว่าการกระทรวงการต่างประเทศจะได้กำหนดมาตรา 5 มาตรา ๕ ให้รัฐมนตรีว่าการกระทรวงการต่างประเทศรักษาการตามพระราชบัญญัตินี้ผู้รับสนองพระบรมราชโองการ พลตำรวจเอก เภา สารสิน รองนายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่ได้มีการจัดตั้งกรมยุโรป กรมอเมริกาและแปซิฟิกใต้ กรมเอเชียตะวันออก และกรมเอเชียใต้ ตะวันออกกลางและแอฟริกา ขึ้นในกระทรวงการต่างประเทศ จึงสมควรโอนอำนาจหน้าที่ กิจการ ทรัพย์สิน หนี้ ข้าราชการ ลูกจ้างและเงินงบประมาณของกรมการเมืองกับอำนาจหน้าที่ กิจการ ทรัพย์สิน หนี้ ข้าราชการ ลูกจ้างและเงินงบประมาณบางส่วนของกรมเศรษฐกิจและของกรมสารนิเทศ กระทรวงการต่างประเทศ ไปเป็นของกรมยุโรป กรมอเมริกาและแปซิฟิกใต้ กรมเอเชียตะวันออกหรือกรมเอเชียใต้ ตะวันออกกลางและแอฟริกา กระทรวงการต่างประเทศ จึงจำเป็นต้องตราพระราชบัญญัตินี้